التصاقی دیللر

التصاقی دیل‌لرده فعل مۆختلیف اک‌لرین آرتیریلماسی ایله صرف اولونور و فعل کؤکو ثابت دیر، ائله التصاقی آدی دا بو اوزدن بو گروه دیل‌لره وئریلیبدیر.

دیلچی عالیم‌لر ، دونیا دیل‌لرینی آراشدیرماق اۆچون اونلاری موختلیف شیوه‌لر و معیارلارلا آیری – آیری گروه‌لاردا یئرلشدیریرلر.
دیل‌لرین نحو و قورولوش مبناسینا اساسلاناراق دونیا دیل‌لری 1 – هئجایی 2 – تصریفی 3 – قالبی 4 – التصاقی بؤلوملره آیریلر.

اوزاق شرق دیللری اوجومله دن چینجه بیرینجی گروهون ان تانینمیش تمثیلچی‌سی دیر.

فارسجا و آوروپا دیل‌لری ایسه تصریفی دیل‌لر سیراسینا داخیل‌دیر.

عربجه ، عبرجه و سامی گروهونون باشقا دیل‌لری ده قالبی دیل کیمی تانینیرلار.

تورکجه میز ایسه، اورال – آلتای دیل‌لری گروهونا داخیل باشقا قوهوملاری ایله بیرلیکده التصاقی دیل‌لری سیراسینا داخیل ائدیلیر.

چاغداش التصاقی دیل‌لرده فعل‌لر چوخ غنی‌دیر، فعل سیستئمی ایسه گوجلو و اولدوقجا انکشاف تاپمیشدیر. سس‌لرین اویوشما قانونو عموما رعایت اولونور، جنس و تعریف حرفی یوخدور. اضافی حرف‌لر کلمه‌نین سونونا آرتیریلیر، صفت ایسه آددان قاباق گلیر. بو دیل‌لرده استثنا چوخ آز گؤزه گلیر و گرامئر قانولاری گئنیش قیاسدا صادق‌دیر. فعل سیستئمی گوجلولوگو، فعل‌لرین غنی اولماسی (تورکجه ده 24000 مصدر واردیر) و گرامئرده استثنالارین اولدوقجا آزلیغی  بو دیل‌لرین چوخ قدیم بیر تاریخه مالیک اولدوغونو گؤستریر.

 قایناق‌لار 

بؤلمه:دیلچیلیک